 2 Samuel 7  O wee ruo mgbe eze bi nụlọ ya, mgbe Jehova mekwara ka o zuoro ndị iro niile gbara ya gburugburu ike,eze sịrị Netan onye amụma: Lee, m bi nụlọ e ji osisi sida wuo ma igbe ezi Chineke dọrọ netiti ákwà ụlọikwuu.Netan wee gwa eze, sị: Ihe ọ bụla dị gị nobigaa mee ya, nihi na Jehova nọnyeere gị.O wee ruo nabalị ahụ na okwu Jehova ruru Netan ntị, sị:Gaa gwa ohu m Devid, sị, Nke a bụ ihe Jehova kwuru: Ọ bụ gị ga-ewuru m ụlọ m ga-ebi?Nihi na ebitụbeghị m nụlọ malite nụbọchị m kpọpụtara ụmụ Izrel nIjipt ruo taa, kama anọ m na-ejegharị nụlọ ntu nakwa nụlọikwuu.Noge niile m gagharịrị netiti ụmụ Izrel, ọ dị okwu m gwara otu nime ebo Izrel nke m nyere iwu ịzụ ndị m Izrel dị ka atụrụ, sị, Gịnị mere na unu ewughịrị m ụlọ e ji osisi sida wuo?Nke a bụ ihe ị ga-agwa ohu m Devid, Nke a bụ ihe Jehova nke ụsụụ ndị agha kwuru: Mụ onwe m si nala ịta ahịhịa, nebe ị na-edugharị ìgwè ewu na atụrụ, kpọrọ gị ka ị bụrụ onye ndú nke ndị m Izrel.M ga-anọnyekwara gị nebe ọ bụla ị na-aga, m ga-ebipụkwa ndị iro gị niile nihu gị; m ga-emekwara gị oké aha, dị ka aha ndị ukwu bi nụwa.M ga-enye ndị m Izrel otu ebe, kụọkwa ha dị ka mkpụrụ, ha ga-ebikwa nebe ha nọ, a gakwaghị eme ka ha maa jijiji; ụmụ ajọ omume agaghị emekpa ha ahụ ọzọ dị ka ha mere na mbụ,ọbụna malite nụbọchị m mere ka ndị ikpe bụrụ ndị isi nke ndị m Izrel; m ga-emekwa ka i zuoro ndị iro gị niile ike.Mgbe ụbọchị gị ga-ezu, ị ga-esoro nna nna gị hà dinaa, mgbe ahụ, m ga-eme ka mkpụrụ gị, nke ga-esi nahụ gị pụta, bilie mgbe ị nwụsịrị; m ga-emekwa ka alaeze ya guzosie ike.Ọ bụ ya ga-ewuru aha m ụlọ, m ga-emekwa ka ocheeze nke alaeze ya guzosie ike ruo mgbe ebighị ebi.Mụ onwe m ga-abụ nna ya, ya onwe ya ga-abụ nwa m. Mgbe o mere ihe ọjọọ, m ga-eji ụtarị ụmụ mmadụ na apịpịa ụmụ Adam dọọ ya aka ná ntị.Ma obiọma m agaghị esi nebe ọ nọ pụọ dị ka m wepụrụ ya nebe Sọl nọ, bụ onye m wepụrụ nihi gị.Ụlọ gị na alaeze gị ga-eguzosi ike nihu gị ruo mgbe ebighị ebi; a ga-emekwa ka ocheeze gị guzosie ike ruo mgbe ebighị ebi.Netan wee gwa Devid okwu dị ka okwu ndị a niile si dị nakwa dị ka ọhụụ a dum si dị.Eze Devid wee bata nọdụ ala nihu Jehova wee sị: Ònye ka m bụ, Ọkaakaa Onyenwe anyị Jehova? Gịnịkwa ka ụlọ m bụ mere i ji meere m ihe a niile?Dị ka à ga-asị na nke a bụ ihe nta nanya gị, Ọkaakaa Onyenwe anyị Jehova, ị na-ekwukwa ihe ga-eme mgbe dị anya nọdịnihu banyere ụlọ ohu gị; nke a bụkwa iwu e nyere ụmụ mmadụ, Ọkaakaa Onyenwe anyị Jehova.Gịnị ọzọ ka Devid ga-agwa gị, ebe gị onwe gị maara ohu gị nke ọma, Ọkaakaa Onyenwe anyị Jehova?Nihi okwu gị nakwa dị ka o si dị gị mma nobi, i mewo oké ihe ndị a niile iji mee ka ohu gị mara ha.Ọ bụ ya mere i ji dị ukwuu nezie, Ọkaakaa Onyenwe anyị Jehova; nihi na ọ dịghị onye ọzọ dị ka gị, ọ dịghịkwa Chineke dịnụ ma e wezụga gị nime chi niile anyị jiworo ntị anyị nụ.Oleekwa mba dị nụwa nke dị ka ndị gị Izrel, bụ ndị Chineke gara gbapụtara onwe ya ka ha bụrụ ndị ya, iji meere onwe ya aha nakwa iji meere ha oké ihe na ihe dị egwuiji chụpụ mba dị iche iche na chi ha nihi ndị gị, bụ ndị i si nIjipt gbapụtara onwe gị?I wee mee ka ndị gị Izrel guzosiere gị ike dị ka ndị gị ruo mgbe a na-akaghị aka; gị onwe gị kwa, Jehova, abụrụwo Chineke ha.Ugbu a, Jehova Chineke, mezuo ihe i kwuru banyere ohu gị nakwa banyere ụlọ ya ruo mgbe ebighị ebi, mee nnọọ dị ka i kwuru.Ka aha nke gị dị ukwuu ruo mgbe ebighị ebi, ka ndị mmadụ wee sị, Jehova nke ụsụụ ndị agha bụ Chineke Izrel, ka ụlọ ohu gị Devid guzosiekwa ike nihu gị.Nihi na gị onwe gị, Jehova nke ụsụụ ndị agha bụ Chineke Izrel, ekpugheworo ohu gị, sị, M ga-ewuru gị ụlọ. Ọ bụ ya mere ohu gị ji nwee obi ike ikpeku gị ekpere a.Ugbu a, Ọkaakaa Onyenwe anyị Jehova, ọ bụ gị bụ ezi Chineke; ka okwu gị bụrụkwa eziokwu, ebe i kwere ohu gị nkwa ihe ọma a.Biko, hụ na ị gọziri ụlọ ohu gị ka o wee dịruo mgbe ebighị ebi nihu gị; nihi na gị onwe gị, Ọkaakaa Onyenwe anyị Jehova, ekwewo nkwa, nihi ngọzi gị, ka ụlọ ohu gị bụrụ ihe a gọziri agọzi ruo mgbe ebighị ebi. 